|  |
| --- |
| **TLAČOVÁ SPRÁVA**1.júl, 2022 |

**SKUPINA RENAULT A ATOS PREDSTAVUJÚ JEDINEČNÚ SLUŽBU NA ZHROMAŽĎOVANIE ROZSIAHLYCH VÝROBNÝCH DÁT A URÝCHLENIE INDUSTRY 4.0**

* **Strategická spolupráca pri vývoji a komercializácii unikátneho technologického riešenia na zber a analýzu výrobných dát.**
* **Krok smerom k digitalizácii priemyslu tým, že sa zlepší prevádzkový výkon výrobných zariadení.**
* **Spolupráca využíva odborné znalosti a skúsenosti Skupiny Renault v oblasti digitálnej transformácie, a tiež využitie odborných znalostí spoločnosti Atos.**

**Skupina Renault a Atos spúšťajú ID@scale (Industrial Data @ Scale), novú službu pre zber priemyselných dát na podporu výrobných spoločností na ich digitálnej ceste k Industry 4.0. „ID@S“ (Industrial Data @ Scale) umožní výrobcom zhromažďovať a štrukturovať údaje z priemyselných zariadení vo veľkom meradle s cieľom zlepšiť kvalitu produktov.**

Počas výrobného procesu generujú výrobcovia obrovské množstvo údajov. Vo viacerých prípadoch sú údaje nedostatočne využívané v dôsledku ich rôznorodosti či nedostatku času operátora. Nasadením ID@S budú výrobcovia schopní zhromažďovať údaje zo širokej škály výrobných zariadení (rôzni dodávatelia, generácie, globálne umiestnenie, aktualizácie firmvéru atď.) efektívnejším spôsobom. Následne údaje korigujú a skvalitňujú výrobné procesy s okamžitým účinkom. K štandardizovaným údajom prostredníctvom jednoducho použiteľných analytických nástrojov a panelov. Navyše, s ID@scale môžu výrobcovia cieliť na významné výhody spotreby energie monitorovaním a optimalizáciou energie spotrebovanej na výrobných linkách.

Toto riešenie je už nasadené vo veľkom meradle v dvadsiatich dvoch závodoch v rámci Skupiny Renault. Zapojených je viac ako 7 500 kusov zariadení so štandardizovanými dátovými modelmi, ktoré predstavujú viac ako 50 rôznych výrobných procesov od skrutkovania po vstrekovanie hliníka, vrátane zvárania rámu auta, obrábania, lakovania, lisovania, ako aj nových výrobných procesov pre elektromotory a batérie. Skupina Renault už teraz šetrí 80 miliónov eur ročne a má za cieľ nasadiť toto riešenie vo zvyšných 35 závodoch, ktoré prepoja viac ako 22 000 kusov zariadení, do roku 2023, aby sa ušetrilo 200 miliónov eur ročne.

Ako líder v digitálnej transformácii výrobného priemyslu Atos posilňuje a industrializuje riešenia Renault prostredníctvom svojho portfólia služieb a konzultačných odborností. Služba ID@scale ťaží z ponuky Edge to Cloud spoločnosti Atos, ktorá umožňuje analýzu veľkých objemov zložitých priemyselných dát v reálnom čase. Služba sa bude naďalej vyvíjať a je vhodná pre všetky typy prostredí bez ohľadu na odvetvie priemyslu.

*„Skupina Renault vyvinula unikátne technologické riešenie na zhromažďovanie rozsiahlych výrobných údajov s cieľom zlepšiť výkon našich výrobných nástrojov, a tým aj kvalitu našich vozidiel. Dnes s potešením oznamujeme nový míľnik. Prostredníctvom spolupráce so spoločnosťou Atos ideme o krok ďalej v komercializácii našich odborných znalostí, keďže podporujeme organizácie výrobného sektora pri rozširovaní ich digitálnej transformácie. To znamená nový krok v digitálnej transformácii a inovačnej kapacity Skupiny Renault,“* povedal Jose-Vicente de los Mozos, EVP Group Industry, Renault Group.

*„Atos vylepšuje počiatočné riešenie Skupiny Renault pre všetky výrobné sektory na celosvetovej úrovni. Spojením síl umožňujú Atos a Skupina Renault efektívne zhromažďovať údaje zo svojich závodov, aby mohli využívať informácie vo veľkom meradle a úspešne tak rozšíriť a urýchliť svoju digitálnu výrobnú transformáciu,”* povedal Rakesh Khanna, vedúci oddelenia Digital, Atos.

**O Skupine Renault**

Skupina Renault je na čele objavovania mobility. Vďaka spojeniu so Spoločnosťami Nissan a Mitsubishi Motors a jedinečnými odborným znalosťami v oblasti elektrifikácie, využíva Skupina Renault komplementárnosť svojich 5 značiek: Renault, Dacia, LADA, Alpine a Mobilize, aby svojim zákazníkom ponúkla riešenia inovatívnej a udržateľnej mobility. Spoločnosť má sídlo vo viac ako 130 krajinách, v súčasnosti má viac ako 180 000 zamestnancov a v roku 2020 predala 2,95 milióna vozidiel. Skupina je pripravená čeliť výzvam na cestách aj na trhu, sa zaviazala k ambicióznej transformácii, ktorá vytvára hodnoty. Je zameraná na vývoj nových technológií a služieb, nového radu vozidiel, ktoré sú ešte viac konkurencieschopné, vyvážené a elektrifikované. V súlade s environmentálnymi výzvami sa Skupina Renault zameriava na dosiahnutie uhlíkovej neutrality v Európe do roku 2040. [**https://www.renaultgroup.com/en/**](https://www.renaultgroup.com/en/)

**Atos**Atos je globálnym lídrom v digitálnej transformácii s vyše 105 000 zamestnancami a ročnými príjmami viac ako 11 miliárd EUR. Skupina je európskou jednotkou v oblasti kybernetickej bezpečnosti, cloudových a vysokovýkonných počítačov a poskytuje komplexné riešenia šité na mieru pre všetky odvetvia v 71 krajinách. Atos, priekopník v oblasti služieb a produktov v oblasti dekarbonizácie, sa zaväzuje poskytovať bezpečnú a dekarbonizovanú digitálnu technológiu pre svojich klientov.[**www.atos.net**](http://www.atos.net)

**Renault press**

**Ivana Obadalová**PR manažérka Renault Slovensko
0905 210 315
ivana.obadalova@renault.sk